Üks asi viib teiseni ja  Aili metsas elamise aeg on mööda saanud. Viis aastat tagasi otsustas Haanja vallavalitsus, et Luutsniku raamatukogu vajab uut juhatajat, ning kuulutas konkursi välja. Aili mäletab, et valla sotsiaaltöötaja astus talle bussis ligi ja soovitas kandideerida. Kaks avaldust sinna tuligi ja juba oktoobris avas Aili juhatajana raamatukogu ukse. Kolm korda nädalas avatud majas tuleb juhatajal teadagi olla nii ahjukütja kui ka koristaja. "Erialast ettevalmistust mul polnud, see oligi õppima asumise peamiseks  põhjuseks," nendib ta. "Olen alati raamatute keskel olnud ja armastanud lugeda. Raamatukogutöö oli tegelikult üks mu kaugeid lapsepõlveunistusi." Enam paremini minna ei saa.